
AVIZ

asupra proiectului de Lege privind aprobarea Ordonanţei de urgenţă nr.65/1999 privind salarizarea personalului Agenţiei de Valorificare a Activelor Bancare.

Cu adresa nr.182 din 24 mai 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei de urgenţă nr.65/1999 privind salarizarea personalului Agenţiei de Valorificare a Activelor Bancare. 

In urma examinării, în şedinţa din data de 8 septembrie 1999, Comisia pentru buget, finanţe şi bănci, cu majoritate de voturi, a hotărât supunerea spre dezbatere şi adoptare Plenului Camerei Deputaţilor a  proiectului de Lege în forma prezentată, cu  următoarele observaţii ce urmează a fi analizate de către comisia sesizată în fond, în vederea amendării textului iniţiatorului, după cum urmează:

1. Plafonarea tuturor sporurilor cu excepţia sporului de vechime în muncă şi a plăţii orelor prestate peste durata normală a timpului de lucru al personalului încadrat în funcţii de execuţie.

2. Domnul deputat Matiş Eugen, grup parlamentar UDMR propune completarea art.10 astfel:

	Nr.

Crt.
	Articolul

(Text iniţial)
	Amendament propus (Autorul)

Text adoptat de comisie
	Motivare

	1.
	Art.10 “Pentru risc şi suprasolicitare neuropsihică, salariaţii Agenţiei beneficiază de un spor de 50% din salariul de bază.”
	Art.10 “Pentru risc şi suprasolicitare neuropsihică, salariaţii Agenţiei pot beneficia de un spor de max 50% din salariul de bază. Locurile de muncă, categoriile de salariaţi şi cuantumul sporului se aprobă de secretarul de stat “.


	Nu toţi angajaţii AVAB îşi desfăşoară activitatea la locuri de muncă cu un risc sporit şi nu toţi sunt supuşi unei solicitări neuropsihice.

